Document ID: 31998L0014

KOMISSION DIREKTIIVI 98/14/EY,
annettu 6 päivänä helmikuuta 1998,
moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä annetun neuvoston direktiivin 70/156/ETY mukauttamisesta tekniikan kehitykseen (ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY (1), sellaisena kuin se on viimeksi muutettuna Euroopan parlamentin ja neuvoston direktiivillä 97/27/EY (2), ja erityisesti sen 13 artiklan 2 kohdan,
ottaa huomioon moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä annetun direktiivin 70/156/ETY muuttamisesta 18 päivänä kesäkuuta 1992 annetun neuvoston direktiivin 92/53/ETY (3), ja erityisesti sen 3 artiklan,
sekä katsoo, että
direktiivissä 92/53/ETY komissiota pyydetään ehdottamaan 31 päivään joulukuuta 1994 mennessä laaditun kertomuksen perusteella tarvittavia muutoksia tyyppihyväksyntäjärjestelmien parantamiseksi sekä ajoneuvojen käyttöönoton helpottamiseksi jäsenvaltioissa,
direktiivin 70/156/ETY 9 artiklan mukaisesti sen liitteessä IV olevassa II osassa lueteltujen Yhdistyneiden kansakuntien Euroopan talouskomission kansainvälisten sääntöjen vastaavuus erityisdirektiivien kanssa on tunnustettava; on tarpeen muuttaa ja päivittää asiaa koskevat liitteet ja vastaavuustaulukko sääntöjen ja direktiivien välisen avoimuuden säilyttämiseksi,
direktiivin 70/156/ETY 10 artiklan mukaisesti tyyppihyväksynnän myöntävän jäsenvaltion on toteutettava tarvittavat toimenpiteet liitteen X mukaisesti sen todentamiseksi, että asianomaiset järjestelyt on tehty, jotta tuotetut ajoneuvot, järjestelmät, osat tai erilliset tekniset yksiköt olisivat hyväksytyn tyypin mukaiset, on olennaista, että hyväksyntäviranomaisten toteuttamaa tuotannon vaatimustenmukaisuuden valvontaa koskevat vaatimukset yhdenmukaistetaan; näin ollen on tarpeen sisällyttää noudatettavat menettelyjä koskevat erityiset suuntaviivat soveltamisen ja tulkinnan yhdenmukaisuuden varmistamiseksi, ja
tämän direktiivin säännökset ovat mukauttamista tekniikan kehitykseen käsittelevän komitean lausunnon mukaiset,
ON ANTANUT TÄMÄN DIREKTIIVIN:
1 artikla
Muutetaan direktiivi 70/156/ETY seuraavasti:
1) Korvataan 3 artiklan 1 kohta seuraavasti:
"1. Valmistajan on toimitettava jäsenvaltion hyväksyntäviranomaiselle ajoneuvon tyyppihyväksyntää koskeva hakemus. Hakemukseen on liitettävä valmistusasiakirjat, joissa on liitteessä III vaaditut tiedot ja hyväksyntätodistus kutakin sovellettavaa erityisdirektiiviä varten liitteen IV tai XI mukaisesti; lisäksi erityisdirektiiveissä määrätyt järjestelmää ja erillistä teknistä yksikköä koskevat hyväksyntäasiakirjat on annettava hyväksyntäviranomaisen käyttöön hyväksynnän myöntämis- tai epäämispäivään asti."
2) Muutetaan 4 artiklan 1 kohta seuraavasti:
a) Korvataan c alakohdassa ilmaisu "vastaavan erityisdirektiivin" ilmaisulla "liitteissä IV tai XI mainitun vastaavan erityisdirektiivin".
b) Korvataan d alakohdassa ilmaisu "vastaavan erityisdirektiivin" ilmaisulla "liitteissä IV tai XI mainitun vastaavan erityisdirektiivin".
c) Lisätään alakohdat seuraavasti:
"Liitteen XI tai 8 artiklan 2 kohdan c alakohdan mukaisen ajoneuvon hyväksynnän osalta tai liitteen XI tai 8 artiklan 2 kohdan c alakohdan mukaisen järjestelmän, osan tai erillisen teknisen yksikön hyväksynnän osalta, mukaan lukien asiaa koskevan erityisdirektiivin soveltamista koskevat rajoitukset ja poikkeukset, hyväksyntätodistuksessa on mainittava sen voimassaoloa koskevat rajoitukset ja myönnetyt poikkeukset ja siinä on annettava erityinen hyväksyntänumero liitteen VII määräysten mukaisesti.
Kun edellä a, b, c ja d alakohdassa tarkoitettujen valmistusasiakirjojen tiedoissa eritellään erityissäännöksiä erityistarkoitukseen käytettäviä ajoneuvoja varten liitteen XI sarakkeiden ja sen lisäysten mukaisesti, tyyppihyväksyntätodistuksessa on myöskin eriteltävä tällaiset säännökset ja poikkeukset."
3) Korvataan 5 artikla seuraavasti:
"5 artikla
Tyyppihyväksyntöjen muutokset
1. Tyyppihyväksynnän myöntäneen jäsenvaltion on toteutettava tarvittavat toimenpiteet sen varmistamiseksi, että se saa tietoonsa kaikki muutokset hyväksyntäasiakirjojen tietoihin.
2. Hakemus tyyppihyväksynnän muutoksesta on toimitettava yksinomaan alkuperäisen hyväksynnän myöntäneelle jäsenvaltiolle.
3. Jos järjestelmän, osan tai erillisen teknisen yksikön tyyppihyväksynnän ollessa kyseessä hyväksyntäasiakirjojen tiedot ovat muuttuneet, kyseisen jäsenvaltion hyväksyntäviranomaisten on tarvittaessa julkaistava hyväksyntäasiakirjojen korjatut sivut ja osoitettava selvästi jokaisella korjatulla sivulla muutoksen luonne ja uudelleenjulkaisun päivämäärä; hyväksyntäasiakirjojen konsolidoidun, ajantasaistetun toisinnon, johon on liitetty yksityiskohtainen kuvaus muutoksesta, katsotaan myös täyttävän tämän vaatimuksen.
Jokaisen korjauksen tai konsolidoidun, ajantasaistetun toisinnon yhteydessä on myös muutettava hyväksyntäasiakirjojen hakemistoa (joka on hyväksyntätodistuksen liitteenä) niin, että siitä käy ilmi viimeisimpien muutosten päivämäärät tai konsolidoidun, ajantasaistetun toisinnon päivämäärä.
Lisäksi, jos jotkin hyväksyntätodistuksen sisältämät tiedot (lukuun ottamatta sen liitteitä) ovat muuttuneet tai jos direktiivin vaatimukset ovat muuttuneet hyväksyntätodistukseen merkityn päivämäärän jälkeen, muutosta nimitetään "laajennukseksi" ja kyseisen jäsenvaltion hyväksyntäviranomaiset antavat korjatun (laajennusnumerolla varustetun) hyväksyntätodistuksen, josta on selvästi käytävä ilmi korjauksen peruste ja uudelleenantamispäivämäärä.
Jos kyseisen jäsenvaltion hyväksyntäviranomaiset toteavat, että hyväksyntäasiakirjojen muutos vaatii uusia testejä tai tarkastuksia, niiden on ilmoitettava tästä valistajalle ja laadittava ensimmäisessä, toisessa ja kolmannessa alakohdassa tarkoitetut asiakirjat vasta niitä tyydyttävät tulokset antaneiden testien ja tarkastusten suorittamisen jälkeen.
4. Jos ajoneuvon tyyppihyväksynnän ollessa kyseessä hyväksyntäasiakirjojen tiedot ovat muuttuneet, kyseisen jäsenvaltion hyväksyntäviranomaisten on tarvittaessa julkaistava hyväksyntäasiakirjojen korjatut sivut ja osoitettava selvästi jokaisella korjatulla sivulla muutoksen luonne ja uudelleenjulkaisun päivämäärä; hyväksyntäasiakirjojen konsolidoidun, ajantasaistetun toisinnon, johon on liitettävä yksityiskohtainen kuvaus muutoksesta, katsotaan myös täyttävän tämän vaatimuksen.
Jokaisen korjauksen tai konsolisoidun, ajantasaistetun toisinnon yhteydessä on myös muutettava hyväksyntäasiakirjojen hakemistoa (joka on hyväksyntätodistuksen liitteenä) niin, että siitä käy ilmi viimeisimpien muutosten päivämäärät tai konsolidoidun, ajantasaistetun toisinnon päivämäärä.
Lisäksi, jos lisätarkastuksia vaaditaan tai jos jokin hyväksyntätodistuksen sisältämä tieto (lukuun ottamatta sen liitteitä) on muuttunut tai jos jonkin erityisdirektiivin vaatimukset, joita sovelletaan päivänä, josta alkaen ensimmäinen käyttöönotto on kielletty, ovat muuttuneet hyväksyntätodistuksessa olevan päivämäärän jälkeen, muutosta nimitetään "laajennukseksi" ja kyseisen jäsenvaltion hyväksyntäviranomaiset antavat korjatun (laajennusnumerolla varustetun) hyväksyntätodistuksen, josta on selvästi käytävä ilmi laajennuksen peruste ja uudelleenantamispäivämäärä.
Jos kyseisen jäsenvaltion hyväksyntäviranomaiset toteavat, että hyväksyntäasiakirjojen muutos vaatii uusia tarkastuksia, niiden on ilmoitettava tästä valmistajalle ja laadittava ensimmäisessä, toisessa ja kolmannessa alakohdassa tarkoitetut asiakirjat vasta niitä tyydyttävät tulokset antaneiden uusien tarkastusten jälkeen. Jokainen korjattu asiakirja on lähetettävä kaikille muille toimivaltaisille viranomaisille yhden kuukauden kuluessa.
5. Kun käy ilmi, että ajoneuvon tyyppihyväksynnän voimassaolo päättyy pian, koska yhden tai useamman liitteenä olevissa hyväksyntäasiakirjoissa tarkoitettujen erityisdirektiivien perusteella myönnetyn hyväksynnän voimassaolo päättyy pian tai koska liitteessä IV olevassa I osassa otetaan käyttöön uusi erityisdirektiivi, hyväksynnän myöntäneen jäsenvaltion hyväksyntäviranomaisen on ilmoitettava siitä vähintään kuukautta ennen ajoneuvon tyyppihyväksynnän voimassaolon päättymistä muiden jäsenvaltioiden hyväksyntäviranomaisille ja mainittava tässä ilmoituksessa päivämäärä tai viimeisen vanhan hyväksyntätodistuksen mukaisesti valmistetun ajoneuvon tunnusnumero.
6. Niiden ajoneuvoluokkien osalta, joita tässä direktiivissä tai erityisdirektiiveissä olevat muutosvaatimukset eivät koske, ei vaadita muutosta hyväksyntään."
4) Lisätään 6 artiklan 1 kohtaan alakohta seuraavasti:
"Vaatimustenmukaisuustodistus on valmistettava niin, että sen väärentäminen ei ole mahdollista. Tätä tarkoitusta varten teksti on painettava paperille, joka on suojattu joko värigrafiikalla tai vesileimattu valmistajan tunnuksella."
5) Muutetaan 8 artiklan 2 kohta seuraavasti:
a) Muutetaan b alakohta seuraavasti:
i) Korvataan 1 alakohdassa sana "enimmäismäärien" sanalla "rajoitusten".
ii) Korvataan 2 alakohta seuraavasti:
"2. Edellä 1 alakohdan soveltamiseksi yhteen tai useampaan tietyn luokan ajoneuvotyyppiin on valmistajan toimitettava hakemus kunkin sellaisen jäsenvaltion toimivaltaisille viranomaisille, jota kyseisten ajoneuvotyyppien käyttöönotto koskee. Hakemuksessa on eriteltävä sen perusteena olevat tekniset ja/tai kaupalliset syyt.
Kyseisten jäsenvaltioiden on päätettävä kolmen kuukauden kuluessa, hyväksyvätko ne, että kyseinen ajoneuvotyyppi rekisteröidään niiden alueella, sekä montako yksikköä ne hyväksyvät rekisteröitäviksi alueellaan.
Kukin jäsenvaltio, jota kyseisten ajoneuvotyyppien käyttöönotto koskee, on vastuussa sen varmistamisesta, että valmistaja noudattaa liitteessä XII olevan B osan säännöksiä.
Jäsenvaltioiden on toimitettava komissiolle joka vuosi luettelo myönnetyistä poikkeuksista."
b) Korvataan c alakohta seuraavasti:
"c) Ajoneuvot, osat tai erilliset tekniset yksiköt, jotka niissä käytettyjen tekniikoiden tai ratkaisujen erityisluonteen vuoksi eivät voi olla yhden tai useamman erityisdirektiivin yhden tai useamman vaatimuksen mukaisia
Tässä tapauksessa jäsenvaltio saa myöntää hyväksynnän, jonka voimassaolo on rajoitettu sen omalle alueelle, mutta sen on kuukauden kuluessa hyväksynnän myöntämisestä lähetettävä jäljennös hyväksyntätodistuksesta ja sen liitteistä muiden jäsenvaltioiden hyväksyntäviranomaisille sekä komissiolle. Jäsenvaltion on samalla lähetettävä komissiolle pyyntö siitä, että se voi myöntää tyyppihyväksynnän tämän direktiivin mukaisesti. Pyynnön mukaan on liitettävä asiakirja, joka sisältää:
- syyn, miksi kyseisistä tekniikoista tai ratkaisuista johtuen ajoneuvo, osa tai erillinen tekninen yksikkö ei ole yhden tai useamman asianomaisen erityisdirektiivin vaatimusten mukainen,
- kuvauksen turvallisuus- ja ympäristönsuojelukysymyksistä sekä toteutetuista toimenpiteistä,
- kuvauksen testeistä ja niiden tuloksista, jotka osoittavat vähintään yhden tai useamman asianomaisen erityisdirektiivin vaatimuksia vastaavan turvallisuuden ja ympäristönsuojelun tason,
- ehdotukset vastaavien erityisdirektiivien muutoksiksi tai tarvittaessa uusiksi erityisdirektiiveiksi.
Komissio antaa 13 artiklassa tarkoitetulle komitealle kolmen kuukauden kuluessa täydellisen asiakirjan vastaanottamisen päivämäärästä luonnoksen päätökseksi. Komissio päättää 13 artiklassa säädettyä menettelyä noudattaen, antaako se jäsenvaltiolle luvan myöntää hyväksyntä tämän direktiivin mukaisesti.
Ainoastaan hyväksynnän myöntämistä koskeva pyyntö ja päätösluonnos toimitetaan jäsenvaltioille niiden kansallisella kielellä (kansallisilla kielillä), mutta jäsenvaltiot saavat pyytää asiakirjan kaikki osat alkuperäisellä kielellä edellytyksenä 13 artiklassa säädettyä menettelyä noudattaen tehtävälle päätökselle.
Jos pyyntö päätetään hyväksyä, jäsenvaltio saa myöntää tyyppihyväksynnän tämän direktiivin mukaisesti. Näissä tapauksissa päätöksestä on myös käytävä ilmi, onko sen voimassaolo rajoitettu (esimerkiksi ajanjaksolla). Hyväksynnän olisi kaikissa tapauksissa oltava voimassa vähintään 36 kuukautta.
Kun asiaankuuluva(t) erityisdirektiivi(t) on mukautettu tekniikan kehitykseen niin, että ajoneuvot, osat tai erilliset tekniset yksiköt, joille on myönnetty hyväksyntä tämän c alakohdan säännösten mukaisesti, ovat muuttavan (muuttavien) direktiivi(e)n mukaiset, jäsenvaltioiden on muutettava kyseiset hyväksynnät tavallisiksi hyväksynnöiksi ottaen huomioon tähän tarvittavan ajan esimerkiksi siksi, että valmistajat voivat vaihtaa osien hyväksyntämerkinnät. Tällöin mahdolliset viittaukset rajoituksiin tai poikkeuksiin on poistettava ja mahdolliset erityishyväksyntänumerot korvattava tavallisilla hyväksyntänumeroilla.
Jos erityisdirektiivi(e)n mukauttamiseksi välttämättömiä toimenpiteitä ei ole toteutettu, tämän c alakohdan säännösten mukaisesti myönnettyjen hyväksyntöjen voimassaoloa voidaan hyväksynnän myöntäneen jäsenvaltion pyynnöstä pidentää 13 artiklassa säädettyä menettelyä noudattaen tehdyllä lisäpäätöksellä."
6) Korvataan 10 artiklan 2 kohdan toinen lause seuraavasti:
"Hyväksytyn tyypin vaatimustenmukaisuuden tarkastaminen on rajoitettava liitteessä X olevissa 2 ja 3 jaksoissa sekä erityisiä vaatimuksia säätävissä erityisdirektiiveissä mainittuihin menettelyihin."
7) Lisätään 13 artiklaan 5 kohta seuraavasti:
"5. Jos komissio antaa muutoksia erityisdirektiiviin, sen on annettava samojen muutosten perusteella tämän direktiivin asiaa koskevien liitteiden aiheelliset muutokset."
8) Muutetaan direktiivin liitteet tämän direktiivin liitteen mukaisesti.
2 artikla
1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 30 päivänä syyskuuta 1998. Niiden on ilmoitettava tästä komissiolle viipymättä.
Näissä jäsenvaltioiden antamissa säännöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään.
2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle.
3. Jäsenvaltioiden on sovellettava näitä säännöksiä 1 päivästä lokakuuta 1998 uusien ajoneuvotyyppien osalta. Vaatimustenmukaisuustodistuksen edellistä mallia voidaan kuitenkin valmistajan pyynnöstä käyttää ajoneuvoille 12 kuukauden ja monivaiheisen tyyppihyväksynnän jälkeen valmistuneille ajoneuvoille 18 kuukauden ajan tämän päivämäärän jälkeen.
4. Tällä direktiivillä ei mitätoidä ennen sen voimaantuloa myönnettyä hyväksyntää eikä estetä kyseisten hyväksyntöjen laajentamista sellaisen direktiivin edellytysten mukaisesti, jonka mukaisesti ne on alun perin myönnetty. Kaikkien valmistajan toimittamien vaatimustenmukaisuustodistusten on kuitenkin oltava direktiivin 70/156/ETY, sellaisena kuin se on muutettuna tällä direktiivillä, liitteessä IX esitetyn mallin mukaiset valmiille ajoneuvoille 12 ja monivaiheisen tyyppihyväksynnän jälkeen valmistuneille ajoneuvoille 18 kuukauden kuluttua 3 kohdassa määritellystä päivämäärästä.
5. Ajoneuvojen tyyppihyväksyntöjen osalta jäsenvaltioiden on sovellettava tätä direktiiviä ainoastaan M1-luokan polttomoottorilla varustettuihin ajoneuvoihin, kunnes muutokset liitteiden soveltamisalan laajentamiseksi M1-luokan muihin kuin polttomoottorilla varustettuihin ajoneuvoihin ja muihin ajoneuvoluokkin on tehty. Siihen saakka direktiivin 70/156/ETY, sellaisena kuin se on muutettuna direktiivillä 87/403/ETY (4), 10 artiklan säännöksiä on sovellettava muiden ajoneuvoluokkien tyyppihyväksyntään.
6. Jäsenvaltioiden on sovellettava direktiivin 70/156/ETY, sellaisena kuin se on muutettuna tällä direktiivillä, 4 artiklan 1 kohtaa ainoastaan valmistajan pyynnöstä liitteessä XI mainittuihin erityistarkoitukseen käytettäviin ajoneuvoihin tämän direktiivin muutoksessa eriteltyyn päivämäärään/päivämääriin saakka, jotta soveltamisala ulottuisi muihin ajoneuvoluokkiin kuin M1.
Ensimmäisessä alakohdassa tarkoitettuun päivämäärään saakka jäsenvaltioiden on myönnettävä kyseisille ajoneuvoille tai kyseisiin ajoneuvoihin tarkoitetuille osille ja erillisille teknisille yksiköille kansallinen tyyppihyväksyntä sekä sallittava niiden rekisteröinti, myynti ja käyttöönotto direktiivin 70/156/ETY 10 artiklan säännösten mukaisesti.
7. Monivaiheisen tyyppihyväksynnän jälkeen valmistuneiden ajoneuvojen osalta 31 päivään joulukuuta 1997, valmiiden ajoneuvojen osalta 31 päivään joulukuuta 1999 ja liitteessä XI mainittujen erityistarkoitukseen käytettävien ajoneuvojen osalta 6 kohdassa tarkoitettuihin päivämääriin saakka direktiivin 70/156/ETY, sellaisena kuin se on muutettuna tällä direktiivillä, 7 artiklan 1 ja 2 kohtaa ei sovelleta ajoneuvoihin, osiin eikä erillisiin teknisiin yksikköihin, jotka ovat tyyppiä, jolle kansallinen tyyppihyväksyntä valmiina ajoneuvona on myönnetty ennen 1 päivää tammikuuta 1996 tai monivaiheisen tyyppihyväksynnän jälkeen valmistuneena ennen 1 päivää tammikuuta 1998 taikka ennen 6 kohdassa tarkoitettuja päivämääriä, taikka tyyppiä, jonka rekisteröinnin, myynnin tai käyttöönoton jäsenvaltio on sallinut ennen 1 päivää tammikuuta 1996 tai monivaiheisen tyyppihyväksynnän jälkeen valmistuneena ennen 1 päivää tammikuuta 1998 tai ennen 6 kohdassa tarkoitettuja päivämääriä.
8. Erityisdirektiivien nojalla myönnetyt hyväksynnät, jotka muodostavat osan edellä 6 ja 7 kohdassa tarkoitetusta kansallisesta tyyppihyväksyntämenettelystä, pysyvät voimassa 6 ja 7 kohdassa säädettyjen päivämäärien jälkeen, ellei yhtä direktiivin 70/156/ETY, sellaisena kuin se on muutettuna tällä direktiivillä, 5 artiklan 3 kohdan 4 alakohdassa säädetyistä edellytyksistä sovelleta.
9. Siihen saakka, kunnes tämän direktiivin soveltamisalaan kuuluvien ajoneuvojen rekisteröinti- ja verotusjärjestelmät yhdenmukaistetaan jäsenvaltioissa, jäsenvaltiot voivat käyttää kansallisia koodausjärjestelmiä helpottaakseen rekisteröintiä ja verotusta alueellaan. Tätä tarkoitusta varten jäsenvaltiot voivat jakaa liitteessä III olevan II osan mukaiset toisinnot, jos jakamista koskevat tiedot esitetään hyväksyntäasiakirjoissa tai jos ne voidaan saada helposti laskemalla. Jäsenvaltiot voivat myös pyytää, että vaatimustenmukaisuustodistukseen merkitään kansallinen koodinumero (kansalliset koodinumerot).
10. Siihen saakka, kunnes direktiiviä 70/156/ETY muutetaan, jotta soveltamisalaan kuuluisivat myös muut ajoneuvoluokat kuin M1, liitteessä XI tarkoitettujen monivaiheisesta tyyppihyväksynnästä peräisin olevien erityiskäyttöön tarkoitettujen ajoneuvojen osalta jäsenvaltiot voivat myöntää näiden luokkien perus-(keskeneräisen ajoneuvon valmistajalle myönnettyihin hyväksyntätodistuksiin perustuvat ajoneuvon hyväksynnät, jos liitteen XI määräysten mukaan ajoneuvo voi täyttää siihen luokkaan, johon perus-keskeneräinen ajoneuvo kuuluu, sovellettavat vaatimukset.
Lisäksi muun luokan kuin M1-luokan perus-/keskeneräisen ajoneuvon valmistajan on annettava kirjallinen ilmoitus liitteen XV mukaisesti myöhempiä rekisteröintimenettelyjä varten.
11. Jollei direktiivin 70/156/ETY, sellaisena kuin se on muutettuna tällä direktiivillä, 8 artiklan 2 kohdan a ja b alakohdassa toisin säädetä, jäsenvaltiot eivät saa tämän artiklan 6 ja 7 kohdan perusteella myöntää poikkeuksia mistään erityisdirektiivin tai tämän direktiivin säännöksestä, jossa säädetään täydelliseen yhdenmukaisuuteen perustuvia vaatimuksia tyyppihyväksynnän sekä ajoneuvon, osan tai erillisen teknisen yksikön ensimmäisen käyttöönoton osalta.
12. Direktiivin 8 artiklan 2 kohdan b alakohdan säännöksiä, lukuun ottamatta ilmaisua "5 artiklan 5 kohdan mukaisesti" ja 8 artiklan 1 kohdan toista luetelmakohtaa, sovelletaan niihin M1-luokan polttomoottorilla varustettuihin ajoneuvoihin, jotka on rekisteröity edellä 7 kohdassa määriteltyjen päivämäärien jälkeen ja joiden mukana ei ole voimassa olevaa vaatimustenmukaisuustodistusta.
13. Direktiivin 70/156/ETY 8 artiklan 2 kohdan c alakohdan säännösten mukaisesti aikaisemmin myönnettyjen tyyppihyväksyntöjen voimassaoloajan katsotaan jatkuvan yhdellä 12 kuukauden pituisella ajanjaksolla niiden voimassaoloajan päättymisestä.
3 artikla
1. Viimeisten 31 päivänä joulukuuta 2000 jäsenvaltioiden hyväksyntäviranomaisten toimittamien asiaa koskevien tietojen perusteella komissio laatii kertomuksen eurooppalaisten tyyppihyväksyntämenettelyjen soveltamisesta kiinnittäen perityistä vaan ei yksinomaista huomiota monivaiheisessa tyyppihyväksynnässä mukana olleiden pk-yritysten vaikutukseen ja ehdottaa tarvittaessa muutoksia yhdenmukaistamismenettelyn parantamiseksi.
2. Viimeistään 31 päivänä joulukuuta 2000 komissio laatii kertomuksen direktiivin 70/156/ETY, sellaisena kuin se on muutettuna tällä direktiivillä, liitteessä II olevan B osan 1 kohdan soveltamisen edellytyksistä jäsenvaltioissa ja ehdottaa tarvittaessa kyseisten vaatimusten yksinkertaistamista.
4 artikla
Tämä direktiivi tulee voimaan kahdentenakymmenentenä päivänä sen jälkeen kun se on julkaistu Euroopan yhteisöjen virallisessa lehdessä.
5 artikla
Tämä direktiivi on osoitettu kaikille jäsenvaltioille.
Tehty Brysselissä 6 päivänä helmikuuta 1998.

Labels: 7
8
3